AJAKOHAST OTSE TAEVAST
Tere õhtust ja tere tulemast vaatama saadet "Ajakohast otse taevast"!
Tore, et saame taas koos olla!
Inimestele meeldib, kui neil külas käime. - See on tõesti tore!
Tänud ka, et helistate meile,
jagades seda, mida Jumal on tegemas ja paludes ka eestpalvet.
Samas on ütlemata tore kuulda ka tänupalvetest.
Olge jätkuvalt julged helistama ja kirjutama meile.
Me ehk igakord ei jõua kõigile vastata, kuid olgem siiski ühenduses.
Hea on teada, et me ei aja siin mingit oma asja,
vaid et me tõesti sõltume nii Jumalast kui üksteisest.
Kogu Piibel kätkeb endas mõtet, et koostöös peitub jõud.
Oleme tõesti palju tugevamad, kui üheskoos toimetame ja see on tore.
Ükskõik, kui kaugele me ka ei läheks,
siis see kallis üksmeel, mis valitseb me keskel,
vabastab ühe erilise võidmise.
Üks osa kogu sellest üksmeelest puudutab ka rahaasju,
nii et kõik asjad saaksid makstud.
Mõned arvavad vahel, et meile makstakse nende saadete eest.
Tegelikult peame hoopis leidma toetust nende saadete tegemiseks.
Eks Jumal aita muidugi ka nii nagu teiegi,
mistõttu siinkohal suur tänu teile, et te toetate meid!
Samas palume teil siiski jälgida me saate lõputiitreid,
kus jagame täpsemat infot toetamisvõimaluste kohta.
Jätkad sa siis täna rahaasjadest õpetamist?
Miks ka mitte? Sest sel teemal on palju jagada.
Tavaliselt räägitakse neil teemadel ehk vaid korra aastas.
Meil on igal aastal paar nädalat, mille jooksul räägime rahaasjadest,
sest käsitlemist vajavad ka meeleparanduse ja päästmise teemad;
abielu küsimused ja palju muud, mis meie elu puudutab.
Kuid raha teema on ju samuti väga tähtis. - On.
Tahan õpetada ka vaimuandidest ja Jumala väe vabanemisest meie üle.
See Jumala imesid tegev vägi.
Usume, et päästes ja evangeeliumis peitub Jumala vägi.
Nii et, küsimus pole teoorias või ideloogia vahetamises. Ei!
Usume, et Jumala vägi tahab avalduda palju suuremal moel,
toomaks esile imesid ja tunnustähti.
Ehk nagu Jeesus ütles: "Need tunnustähed järgivad neid..."
Neist tunnustähtedest mulle juba piisab ja ma ei vaja muid märke.
Kuid me vajame neid tunnustähti, millest Piibel räägib,
palju enamal ja võimsamal moel!
Oleme siis viimaste nädalate jooksul rääkinud rahaasjadest
ja olen püüdnud oma õpetuses keskenduda Jeesusele ja Paulusele.
Nii nende õpetusele, isiklikule elule kui teenistusele.
Samas oleks ehk hea mainida,
et meil on nii isiklik elu kui teenistus.
Saime just hiljaaegu ühe palvesoovi, kus oli juttu inimestest,
kes olid nii hõivatud oma teenistusega.
Kuid see pole õige!
Meie identiteet ei tohi sõltuda meie teenistusest ehk tegevusest.
Ma ei ole evangelist, pastor ega jutlustaja. - Sa oled Håkan Westergård.
Just nimelt! Ja ma olen kristlane.
Ja sellest lähtub kogu mu elu ja suhe Jeesusega.
Meil kõigil on see suhe ja me kõik teenime Jumalat,
mis on äärmiselt oluline. Kogu me elu on tähtis.
Nii on. Ja seetõttu me tahamegi hoida lahus isikliku elu ja teenistuse.
Eelmisel korral rääkisime pisut Jeesuse õpetusest raha kohta.
On neid, kes on arvutanud kokku,
et 1/4 Piiblist räägib raha- ja majandusasjadest.
Kui palju aga leidub neid jutlustajaid,
kes iga neljas pühapäev räägiks neil teemadel?
Pigem mitte. See on nii harv teema, et kahjuks leidub veel palju neidki,
kes pole kuulnud õpetust kümnise maksmisest.
Pole kuulnud majanduslikust külvamisest ja evangeeliumi edasi viimisest.
Ja see on kahetsusväärne ning vajab muutmist.
Samas ei võta meiegi selleks tervet aastat,
vaid mõne nädala siis, et õpetada nende teemade kohta.
Jeesus ütles, et me ei saa teenida kahte isandat. See on võimatu!
Mitte keegi ei saa teenida kahte isandat.
Me kas teenime Jeesust või mammonat.
Jeesus ütles ka, et seal kus on me aare, seal on ka me süda.
Mitte vastupidi.
Meil võib muidugi olla erinevaid aardeid,
kuid üks, millest inimesel on eriti raske lahti lasta, on raha aare.
Oleme näinud mitmeid kordi väga väikeseid ohvriande.
Me muidugi ei tea, millised on inimeste tegelikud võimalused.
Kindlasti on neid, kellel polegi võimalik palju anda,
kuid samas see, mida nad annavad, on antud kogu südamest.
Samas aga on neidki, kes seda ei tee.
Seetõttu tahabki Jumal vabastada sind,
et võiksid kogeda ka majanduslikku vabadust
ning saada vabaks mammona ahelaist.
Sest mammona pole mitte hea peremees. Kuid Jeesus on.
Vaatame koos Luuka 19:12 jne.
"Üks kõrgest soost inimene reisis kaugele maale,
et omandada kuningriik ja siis pöörduda tagasi.
Ning ta kutsus kümme oma sulastest ja andis neile kümme naela raha..."
Ta andis neile 10 naela raha.
Ta ei patsutanud neid lihtsalt õlale, soovides õnnistust ja kõike head,
vaid ta andis neile 10 naela raha ja ütles:
"Kaubelge, kuni ma tagasi tulen!"
Teatud sulastele antakse mingi ülesanne
ja öeldakse: "Kaubelge sellega!" Ing k "Do business!" ehk äritsege.
Jeesus ei ütle, et äri tegemine või kaubitsemine on midagi halba.
See on hoopis midagi head.
Me ei tohiks kõike nii ülivaimulikuks muuta.
Kohtame isegi aegajalt ärimehi, kes toetavad jumalariigi tööd.
Asjalik mõttekäik on selline: "Tee äri, kui tahad seda teha!"
On muidugi neid, kelle kutsumine peitub muus kui äri tegemises,
kuid teatud määral oleme kõik kutsutud paljundama ja lisama juurde.
Ükskõik, mis valdkonnas.
Ehk Jumala soov on, et me ei piirduks vaid sellega, mis meil on,
vaid et me kasutaks seda, mis meile antud.
Seetõttu usun ka, et Jumal tahab suurendada
sinu majanduslikku vabadust.
Et sa ei peaks elama kogu oma elu vaid peost suhu,
vaid et su elu võiks kasvada ja paljuneda, nii et - tegutse ja kaubitse!
Üks parimaid viise, kuidas seda teha, on olla ustav Jumala sulane.
Teenida Teda, maksta oma kümnist jne.
Jeesus ütles, et peame käituma rahaasjades õigesti.
- Ei mingit hämamist. - Just. Ei mingit hämamist.
Pia, mäletad kindlasti seda lugu, kui käisin autol rehve vahetamas.
Mu rehvid vahetati valede vastu välja.
Ja kui kõik oli valmis, teatas tehnik, et nad ei saa mulle tekki anda.
Küsisin, et mis mõttes ei saa tekki anda?
Ta vastas, et mu raha läheb nende "kohvi fondi".
Mispeale ma vastasin, et vahetage vanad rehvid tagasi!
Ja nii läks uuesti rehvide ja velgede vahetuseks,
milleks neil kulus peaaegu tund.
Kõik vaid selle nimel, et nad ei tahtnud asju puhtalt ajada.
Nii et, see tehing läks vett vedama. - Tol päeval tõesti!
Jeesus ütles, et peame käima oma asjadega õigesti ringi,
et need paljuneks ja toodaks lisa.
Ehk kui sa oled viimased 10 aastat
annetanud iga pühapäev korjandusse 150 krooni ja nüüd annad 20 eurot,
arvates, et see on areng, siis Jumal tahab, et sa kasvaksid
oma annetamises veelgi.
Samas aga pole see võimalik ilma asjade õigesti ajamiseta.
Jeesus rääkis ka maksude maksmisest. - See on tõeliselt huvitav!
Sa võid lugeda selle kohta Matteuse 22. peatükist.
Huvitav, et Jeesusel oli sellegi teema kohta oma seisukoht.
Jeesusel on oma seisukoht iga teema kohta.
Või vähemalt nende kohta, mis olulised.
Matteuse 22:15 jne.
"Siis variserid läksid ja võtsid nõuks Jeesus ta sõnadest lõksu püüda.
Ja nad läkitasid tema juurde oma jüngreid koos heroodeslastega ütlema:
"Õpetaja, me teame, et sa oled tõemeelne
ja õpetad Jumala teed tões
ja sa ei hooli kellestki, sest sa ei vaata inimese isikule.
Ütle nüüd meile, mis sa arvad, kas keisrile peab andma pearaha või ei?"
Siinkohal on oluline teada, et tol hetkel oli kogu maa vallutatud.
Roomlased valitsesid ja juudid ootasid päästjat.
Nad lootsid, et Jeesus päästaks nad Rooma valitsuse alt.
Nii et, tegelikult polnud olukord üldsegi mitte nii lihtne.
Mitte nii, nagu meil siin Soomes, mis on vaba ja hea maa.
Seal valitses raske olukord ja nad küsisid,
kas peame tõesti maksma keisrile maksu?
"Aga Jeesus ütles nende kurjust ära tundes:
"Mis te mind kiusate, silmakirjatsejad?
Näidake mulle maksuraha!" Nemad tõidki ta kätte teenari.
Ja ta küsis neilt: "Kelle pilt ja kiri sellel on?"
Nad ütlesid temale: "Keisri."
Siis ta ütles neile:
"Andke nüüd keisrile keisri oma tagasi ja Jumalale Jumala oma!"
Seda kuuldes nad hämmastusid ja lahkusid, jättes ta sinnapaika."
Oli see vast alles hea lugu!
Jeesus ütles: "Andke keisrile see, mis keisrile kuulub!"
Jeesus ju teadis, et neil olid oma õigused ühiskonnas.
Kui keiser ehitab tee, siis me saame kasutada neid teid.
Kui keiser ei ehita teed, siis me ei saa seda kasutada.
Nii et keisrile tuleb anda see, mis talle kuulub!
Ma olen paljudega nõus,
et näiteks kütuse- või automaksud on liiga kõrged.
Kui aga hakata järgi mõtlema, siis Soomes on väga head teed;
meil on korralikud valgusfoorid ja teemärgistused.
Meil on palju häid asju, mis on meile kasuks.
Kasuks ka sel moel,
et me ainuüksi ei säästa oma autosid, aga ka inimelusid.
Olen käinud palju välismaal
ja näinud ikka selliseid teid, mis ei kannata mingit kriitikat.
Seetõttu on hea neid asju meeles pidada, kui viriseme kõrgete maksude üle.
Tänu maksudele on meil ka head haiglad, koolid ja muud tingimused.
Me saame viia oma lapsed kooli ja see ei maksa meile midagi.
Teisalt muidugi maksab,
sest õpetajad peavad saama palka ja koolimajad vajavad haldamist.
See kõik on riigi kulu ja meil on oma panus sellesse anda.
Nii et, me saame riigile tagasi anda.
Jeesus ütles: "Andke keisrile see, mis keisrile kuulub!"
Ehk siis - makske makse!
Pauluse õpetus tugineb samale põhimõttele.
Ta ütleb Kirjas roomlastele 13. ptk,
et maksud tuleb maksta maksusaajale ja tollimaks tollipidajale.
Nii et, asju ei saa kuidagimoodi varjata või maha matta.
Kui tollimaks vajab maksmist, siis las tollipidaja otsustada,
kas peame maksma või mitte.
Kuid Jeesus rääkis seal samas loos ka kümnisest.
Paljud ehk ei märkagi seda, kuid Jeesus ütles,
et ka Jumalale tuleb anda see, mis Jumala oma.
Küsimus muidugi on, mida Jeesus selle "Jumala oma" all silmas pidas?
Jeesus pidas üsnagi selgelt kümnist silmas.
Esiteks - Ta rääkis juutidele.
Juudid teadsid, mida seadus ja Jumala Sõna ütlesid.
Nad teadsid väga hästi, mida kümnis endast kujutas.
Samuti oli üks teine koht, kus Jeesus rääkis kümnisest,
öeldes kõigile kirjatundjatele ja variseridele,
et nad maksavad küll kümnist sellest ja tollest,
kuid on unustanud, mis on kõige tähtsam.
Ehk siis teine asi, mida tegema peame, on see,
et me ei tohi kümnise kõrval ära unustada seda kõige olulisemat.
Jeesus kõneles inimestele, kes elasid keset kindlat kinnist süsteemi.
Kümnist maksti templi ülalpidamiseks ja ühiskonna hüvanguks.
Nii et nad ei küsinud Jeesuselt, mis on see, mis kuulub Jumalale?
Nad juba teadsid!
Seega Jeesus rääkis kümnisest ja meilgi on hea see meelde jätta.
Seejärel annab aga Jeesus apostlitele teatud teejuhised.
Matteuse 10:5-11 Jeesus saatis oma jüngrid teele, öeldes:
"Ärge minge paganate teele ja ärge astuge samaarlaste linna,
pigem minge Iisraeli soo kadunud lammaste juurde!"
Meil on oluline mõista selle loo konteksti.
Piiblit peab lugema konteksti põhiselt.
Ehk siis Jeesus ütles siin,
et ärge minge mitte samaarlaste, vaid juutide juurde.
Ta rääkis taaskord juutidele, öeldes: Minge oma rahva juurde!
Ehk võime ka öelda: minge oma sõprade juurde!
On ka teatud kultuure, kes kannavad hoolt oma külaliste eest.
"Ärge minge paganate teele ja ärge astuge samaarlaste linna,
pigem minge Iisraeli soo kadunud lammaste juurde!
Ja minnes kuulutage: Taevariik on lähedal!
Tehke terveks haigeid, äratage üles surnuid,
tehke puhtaks pidalitõbiseid, ajage välja kurje vaime!
Muidu olete saanud, muidu andke!
Ärge soetage kulda ega hõbedat ega vaskraha oma vöö vahele,
ei pauna teele ega kahte särki ega jalatseid ega saua,
sest töömees on oma elatist väärt!"
Jeesus ütles kõige eelneva põhjal,
et kui lähete sõpradele külla, siis nad kannavad hoolt teie eest.
Seetõttu te ei pea muretsema ega ise midagi kaasa võtma.
Samas aga oli üks teine kord, kus Jeesus ütles,
et nüüd tuleb oma asjad kaasa võtta.
Nii et olukorrad võivad muutuda.
Seetõttu me ei saagi võtta vaid killukest Jumala Sõnast,
öeldes, et Jumala Sõna ütleb nii ja see on Tema lõplik arvamus.
Mõtle, kui kummaline oleks, kui me lapsed või mu vennad tuleks külla
ja nad söövad ja ööbivad me juures
ning enne nende lahkumist me esitaks neile arve.
Me ju ei tee seda! Nad on me pere või sõbrad.
Või kui me ise läheme sõpradele külla, siis me ju ka ei maksa toidu eest.
Nende jaoks on see eesõigus kanda hoolt meie täis kõhu eest.
Samas aga ei kehti samad lood hotellis ööbides.
Me ei saa seal öelda, et: "Teil on ikka igavesti vinge hotell!
Me oleme ju sõbrad ja tänud külalislahkuse eest!"
- Nad kutsuksid politsei. - Just. Järgmine majutuspaik on kartsas.
Seetõttu peame mõistma, et Jeesusel on, mida neis asjus öelda.
Jeesus puutus kokku ka rikka noormehe probleemidega.
Paljud teist juba teavad, kes see rikas noormees oli.
Kuid vaatame Markuse 10:17, kus Jeesus räägib sellest noormehest,
kes tuli Tema juurde ja küsis, mida ta tegema peab, et pärida igavest elu?
Jeesus ütles, et peab pidama käske ja noormees vastas, et on seda teinud.
Kuid ta küsis veel, et mis mul siis veel puudu on?
Ja Jeesus vastas salmis 21: "Üks asi puudub sul.
Mine müü kõik, mis sul on, ja anna vaestele, ja sul on aare taevas,
ning tule järgne mulle!"
Kui olete meid ka varem vaadanud, siis teate juba,
et keegi ei saa teenida kahte isandat. Jeesus ise ütles seda.
Ta teadis, et seni, kuni see noormees teenib mammonat,
ei saa ta iialgi teenida Jeesust.
Seetõttu Ta nägi, et sel mehel on probleem.
Ja selleks probleemiks polnud mitte raha või selle hulk,
vaid tema südamehoiak. Ta oli nii kinni oma rahas.
Tema süda teenis mammonat,
mistõttu kui Jeesus käskis tal minna ja kõik maha müüa,
oli see tema jaoks liialt raske ja ta lahkus kurvana.
Ta ei suutnud valida Jeesust ja Tema järgimist,
vaid ta tahtis saada mõlemat.
Kuid sageli on siiski nii, et kui tahame järgida Jeesust,
tuleb ka üks valik teha. Me peame pöörduma Tema poole,
hakates järgima Teda ja Tema teid ning siis tuleb kõik muu peale kauba.
See oleks võinud olla nii ka selle noormehe elus,
kui ta oleks öelnud "Ei" mammonale ja "Jah" Jeesusele.
Jeesus oleks olnud koos Temaga ja aidanud Teda
ning ta kohe kindlasti poleks surnud nälga.
Ta oleks kogenud Jumala õnnistusi,
kuid ta ei mõistnud seda ja selles oligi tema probleem.
Kuid tänu Jumalale, et meil on nii Tema Sõna kui Püha Vaim,
kes valgustavad meid. Nii et me ei pea kogema sama häda.
Me võime öelda "Jah" Jeesusele ja järgida Teda,
lootes sellele, et Ta juhib meid heale õnnistuste teele.
Mitte õnnistuste enda pärast, vaid selleks, et me vajame Jeesust.
Issand, õnnista me vaatajaid ja ole koos nendega.
Anna neile näha, et see on väärt alistuda Sulle ja elada Su ligiolus.
Alistuda kogu südamest ja hingest, elades kogu oma eluga vaid Sulle.
Õnnista neid! Jeesuse nimel.
Ja kui sina, hea sõber, tahad astuda sisse Jumala kuningriiki,
siis tee seda!
Jeesus ootab sind. Ta tahab, et tuleksid just Tema juurde.
Ära otsi seda, mida maailm pakub, sest see muutub pidevalt,
kuid Jeesus on muutumatu, mistõttu anna oma elu Talle.
Võid korrata meie järel seda väikest palvet:
Jeesus
ma tulen Su ette
ja annan oma elu Sulle.
Jeesus, andesta kõik minu patud
ja päästa mind.
Tänu Sulle, Jeesus Kristus
et tuled oma Vaimuga mu ellu
ja minust saab Jumala laps.
Ma sünnin uuesti just praegu.
Ma tunnistan oma suuga,
et Jeesus on minu Issand
ja mina olen Jumala laps.
Tänu Sulle selle eest!
Kui palusid seda palvet just praegu, siis võta meiega kindlasti ühendust.
Tahame olla olemas su jaoks, vesteldes ja paludes su eest.
Ja kõik see, mis just täna su elus alguse sai,
hakkab kasvama ja arenema.
Oled tulnud Jeesuse juurde ja see viib sind õiges suunas taeva poole.
Jumal õnnistagu sind ja tea, et Jumal armastab sind!
Ta on sinu Jumal.
Kõike head! - Kohtumiseni!
Ootame teie tagasisidet ja palvesoove eesti keeles hw@elamansana.fi
Tõlge: Anne-Ly Raukas